বালুরঘাট

বালুরঘাট শহর ভারতের পশ্চিমবঙ্গ রাজ্যের দক্ষিণ দিনাজপুর জেলার একটি শহর ও পৌরসভা এলাকা।

 ভৌগোলিক আয়তন 
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৫ মিটার (৮২ ফুট)।

আত্রাই নদীর পূর্ব তীরে এই শহর।

 জনসংখ্যা ও অন্যান্য তথ্য 
ভারতের ২০১১ সালের আদমশুমারি অনুসারে বালুরঘাট শহরের জনসংখ্যা হল ১৫৩,২৭৯ জন। এর মধ্যে পুরুষ ৫১% এবং নারী ৪৯%।

এখানে সাক্ষরতার হার ৯১.১৮%,। মোট জনসংখ্যার মধ্যে ১২৮,৩২৮ জন শিক্ষিত। শিক্ষিত জনসংখ্যার মধ্যে ৯৩.৬৩% পুরুষ এবং ৮৮.৭৩% মহিলা। সারা ভারতের সাক্ষরতার হার ৭২.১%(২০১৫), তার চাইতে বালুরঘাট এর সাক্ষরতার হার বেশি। এই শহরের জনসংখ্যার ৯% হল ৬ বছর বা তার কম বয়সী।

এই শহরে ২২৮ টি প্রাথমিক বিদ্যালয়, ৩৪ টি মাধ্যমিক বিদ্যালয়, ১২ টি উচ্চ-মাধ্যমিক বিদ্যালয় এবং ২ টি বিশ্ববিদ্যালয় রয়েছে।

শহরে ১১ টি জাতীয় ব্যাংক, ২ টি বেসরকারি ব্যাংক, ২ টি কো- অপারেটিভ ব্যাংক, ১ টি সরকারী হাসপাতাল, ১ টি নার্সিং হোম, ১ টি ডাকঘর, ৪০ টি উপ-ডাকঘর, ১ টি সরকারী বাস স্ট্যান্ড, ১ টি বেসরকারি বাস স্ট্যান্ড, ১ টি আদালত, ১ টি থানা, ১ টি স্টেডিয়াম রয়েছে।

ইতিহাস
বালুরঘাট মহকুমায় তেভাগা আন্দোলন গুরুত্বপূর্ণ স্থান দখল করে আছে। পুলিশ ও জোতদারদের মিলিত আক্রমণ চরমে উঠে খাঁপুর গ্রামে। ২০ ফেব্রুয়ারি ১৯৪৭ তারিখে উক্ত গ্রামের কৃষক নেতাদের গ্রেপ্তার করে পুলিশ উক্ত গ্রামে যায়। কৃষকগণ, যাদের ভেতরে অনেকেই ছিলেন সাঁওতাল, তীর, ধনুক, দা ও টাঙ্গি নিয়ে প্রতিরোধ করেন। তারপর পুলিশের গুলিতে ২২ জন শহীদ হন। শহিদদের নামগুলো হচ্ছে যশোদারানি সরকার, চিয়ারসাই শেখ, কৌশল্যা কামারনী, গুরুচরণ বর্মণ, কমরেড হোপন মার্ডি, মাঝি সরেন, দুখনা কোলকামার, পুরণা কোলকামার, ফাগুয়া কোলকামার, ভোলানাথ কোলকামার, কৈলাশ ভুঁইমালী, থোতো হেমরম, ভাদু বর্মণ, আশু বর্মণ, মঙ্গল বর্মণ, শ্যামাচরণ বর্মণ, নগেন বর্মণ, ভুবন বর্মণ, ভবানী বর্মণ, জ্ঞান বর্মণ, নারায়ণ মুর্মু এবং গহুনিয়া মাহাতো।

পরিবহণ
সড়কপথ
রাজ্য মহাসড়ক ৫১২ এই শহরের মধ্য দিয়ে গিয়েছে।
রেলপথ
আত্রাই নদীর পশ্চিম পাড়ে বালুরঘাট রেল স্টেশন রেলস্টেশনটি অবস্থিত। এখানে মূলত সিঙ্গেল ডিজেল লাইন প্রচলিত। তেভাগা এক্সপ্রেস এখান থেকে হাওড়া পর্যন্ত চলাচল করে। এখান থেকে পূর্ব সীমান্তবর্তী হিলি পর্যন্ত একটি নতুন রেললাইন স্থাপনার পরিকল্পনা রয়েছে। 

আকাশপথ
এখানে বালুরঘাট বিমানবন্দর অবস্থিত।
যা এখন সাময়িক ভাবে বন্ধ।

 তথ্যসূত্র 

বিষয়শ্রেণী:দক্ষিণ দিনাজপুর জেলার শহর ও নগর
বিষয়শ্রেণী:পশ্চিমবঙ্গের নগর